Siciliyalı Leopold
Siciliyalı Leopold (isp. Leopoldo Juan José Miguel de Borbón-Dos Sicilias; it. Leopoldo Giovanni Giuseppe Michele di Borbone) (2 iyul 1790[…], Neapol – 10 mart 1851[…], Neapol) — Burbon-İki Siciliya sülaləsinə mənsub şahzadə, İki Siciliya kralı I Ferdinandın ən kiçik oğlu. 28 iyul 1816-cı ildə bacısı Mariya Terezanın qızı Klementina ilə Vyanada evləndi. Cütlüyün bu nigahdan 4 övladı dünyaya gəlsə də, bunlardan yalnız biri — Mariya Karolina yetkinlik yaşına çatdı. Bundan başqa Leopoldun alman əsilli balerina Fanni Elslerlə qeyri-rəsmi münasibəti vardı və bu birlikdən Frans (1827–1873) adlı bir oğlu dünyaya gəlmişdi.